Falling Into Infinity

Το Falling Into Infinity είναι το τέταρτο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 23 Σεπτεμβρίου 1997 μέσω της δισκογραφικής εταιρίας "East West".

 Μετά την κυκλοφορία του "A Change Of Seasons", οι Dream Theater κυκλοφόρησαν ένα χριστουγεννιάτικο CD αποκλειστικά μέσω του fan club τους, αποτελούμενο από σπάνιες ζωντανές ηχογραφήσεις από την πρώτη περίοδο ύπαρξης του συγκροτήματος. Η χριστουγεννιάτικη κυκλοφορία συνεχίστηκε για κάθε χρόνο μέχρι το 2005. Παράλληλα, υπήρξαν μεγάλες αλλαγές στη σύσταση της δισκογραφικής τους εταιρείας και η κύρια επαφή που είχαν οι Dream Theater χάθηκε. Ως αποτέλεσμα, τα νέα στελέχη της εταιρείας δεν γνώριζαν τη σχέση του συγκροτήματος με το προσωπικό της "EastWest" και τους πίεσαν να δημιουργήσουν μουσική που θα ήταν πιο προσιτή στο ευρύ κοινό. Το συγκρότημα μπήκε στο στούντιο το καλοκαίρι του 1997, με την εταιρεία να τους επιβάλει την προσθήκη του συνθέτη και παραγωγή Ντέσμοντ Τσάιλντ, οοποίος τους ανάγκασε να ηχογραφήσουν λιγότερο πολύπλοκες και πιο εμπορικές συνθέσεις. Το συγκρότημα συνέθεσε και ηχογράφησε υλικό για δύο CD, συμπεριλαμβανομένης και μίας εικοσάλεπτης συνέχειας του "Metropolis–Part I: The Miracle and the Sleeper" από τον δίσκο "Images And Words". Παρ' όλα αυτά, η εταιρεία δεν επέτρεψε την κυκλοφορία διπλού δίσκου, θεωρώντας ότι δεν θα αποτελούσε σωστή εμπορική κίνηση, κάτι με το οποίο συμφώνησε ο τραγουδιστής Τζέιμς ΛαΜπρι. Τα ακυκλοφόρητα κομμάτια από αυτές τις ηχογραφήσεις, εκδόθηκαν στο CD "The Falling into Infinity Demos" από την "Ytsejam Records".Το "Falling Into Infinity" κυκλοφόρησε στις 23 Σεπτεμβρίου 1997, λαμβάνοντας ανάμεικτες κριτικές. Το "Allmusic" του έδωσε τρία αστέρια με άριστα τα πέντε, το "Metal Storm" 8,2 / 10, και το "Metal Archives" 77%. Η εμπορική του επιτυχία ήταν μικρότερη από τους προκατόχους του, αφού σκαρφάλωσε μόλις στο # 52 του Billboard στις Ηνωμένες Πολιτείες και δεν κατάφερε να μπει στο Top-100 των βρετανικών τσαρτ. Παρ' όλα αυτά, διατήρησε τη δημοτικότητα του συγκροτήματος σε υψηλά επίπεδα σε αρκετές χώρες, μπαίνοντας στο Top-20 στη Φινλανδία, τη Γερμανία, τη Σουηδία, την Ιαπωνία, την Ολλανδία και τη Νορβηγία. Η περιοδεία για την προώθηση του άλμπουμ ονομάστηκε "Touring into Infinity" και κατά το ευρωπαϊκό κομμάτι της ηχογραφήθηκε το άλμπουμ "Once In A LIVEtime". 1. New Millennium (Petrucci, LaBrie, Sherinian, Myung, Portnoy) - 8:20 2. You Not Me (Petrucci, LaBrie, Sherinian, Myung, Portnoy) - 4:58 3. Peruvian Skies (Petrucci, LaBrie, Sherinian, Myung, Portnoy) - 6:43 4. Hollow Years (Petrucci, LaBrie, Sherinian, Myung, Portnoy) - 5:53 5. Burning My Soul (Petrucci, LaBrie, Sherinian, Myung, Portnoy) - 5:29 6. Hell's Kitchen (Petrucci, LaBrie, Sherinian, Myung, Portnoy) - 4:16 7. Lines in the Sand (Petrucci, LaBrie, Sherinian, Myung, Portnoy) - 12:05 8. Take Away My Pain (Petrucci, LaBrie, Sherinian, Myung, Portnoy) - 6:03 9. Just Let Me Breathe (Petrucci, LaBrie, Sherinian, Myung, Portnoy) - 5:28 10. Anna Lee (Petrucci, LaBrie, Sherinian, Myung, Portnoy) - 5:51 11. Trial of Tears (Petrucci, LaBrie, Sherinian, Myung, Portnoy) - 13:06 "I It's Raining" "II Deep in Heaven" "III The Wasteland" Falling Into Infinity (άλμπουμ)Επίσημη κυκλοφορία: 23 Σεπτεμβρίου 1997 Οι μουσικοί οι οποίοι ηχογράφησαν το "Falling Into Infinity" ήταν οι εξής: Τζέιμς ΛαΜπρι - φωνητικά Τζον Πετρούτσι - κιθάρα Ντέρεκ Σέρινιαν - πλήκτρα Τζον Μιανγκ - μπάσο Μάικ Πορτνόι - τύμπανα Falling Into Infinity - Dream Theater | Songs, Reviews, Credits, Awards | AllMusic Dream Theater Discography list Dream Theater - Falling Into Infinity - Encyclopaedia Metallum: The Metal Archives